google/wiki40b huggingface dataset:
Zappeion

Zappeion (Gresk: Ζάππειον Μέγαρο, Záppeion Mégaro, listen ); er en bygning i National Gardens of Athens i hjerte av Athen. Den brukes vanligvis til møter og seremonier, både offisielle og private.
Bygget er oppkalt etter Evangelos Zappas

Bygging av Zappeion

I 1869 bevilget det greske parlamentet midler til kjøp av 180 000 m²  mellom palasshaven og det gamle Zeus-tempel, og vedtok samtidig en lov 30. november 1869, for byggearbeider for de olympiske leker.  Zappeion var den første bygning som ble reist spesielt for de Olympiske Leker i moderne tid. Det gamle Panathenian stadion ble også modernisert som en del av arbeidene for de Olympiske Leker. Etter noe forsinkelser kunne hjørnesteinen legges den 20. januar 1874.; Dette bygg ble tegnet av en dansk arkitekt, Theophil Hansen. Finally, on 20 October 1888, the Zappeion opened. Beklageligvis for foregangsmannen, Evangelis Zappas, levde han ikke lenge nok til å se  Zappeion bli bygget, men hans fetter,Konstantinos Zappas ble gitt oppgaven å fullføre bygget. (Den østerrikske parlamentsbygningen var også tegnet av Hansen, og følger de samme linjer i eksteriøret)

Historie

Zappeion ble brukt under lekene i 1896 som arena for fekting. Et ti-år senere, under "mellemlekene" i 1906 ble den brukt som Olympisk landsby.  Den ble  brukt av organisasjonskomiteen for lekene i 2004, og ble brukk som presseenter under lekene i  2004 games. I 1938 ble den tatt i bruk av Athens Radio Station, landets første nasjonale kringkaster som sendte fra bygningen. Bygningen fortatte å tjene radioformål frem til åpningen av nytt kringkastningshus i 1970.
Lokomotivet Thomas og vennene hans

Stemmer

Siden 2008 har figurene mer bevegelse via dataanimasjon og fra 2009 har figurene fått egne stemmer foruten fortelleren. I den opprinnelige engelske versjonen hadde det tidligere The Beatles-medlemmet Ringo Starr fortellerstemmen i sesongene 1 og 2 (1984–1986), fra sesong 3 (1991-92) til 2012 har Michael Angelis fortellerstemmen, og fra sesong 17 (2013) og utover har Mark Moraghan fortellerstemmen.
I den norske versjonen tilhørte fortellerstemmen Trine Lossius Borg (sesong 1–2 (redubbet sesong 1-4)), Gro Solemdal (sesong 3-5), Terje Strømdahl (sesong 6), Kalle Øby (sesong 8-17) og Ane Barmen (sesong 18 og utover).
Eidslandet

Eidslandet (også kalt Eidsland) er ei bygd i Vaksdal kommune i Hordaland. Den ligger innerst i Eidsfjorden, i de nedre delene av Eksingedalen. Det bor rundt 120 personer på Eidslandet.
Bygda har butikk, barneskole (nedlagt fra høsten 2009), grendehus, kapell og skytebane.
Elva Ekso, som er rik på laks, sjø- og fjellaure, munner ut i Eidsfjorden ved Eidslandet. Ved bygda ligger også Myster kraftverk, drevet av BKK.
Modalen-Eksingedalen Billag har sitt hovedkontor på Eidslandet.
Godefroid I av Louvain

Godefroid I av Louvain (født ca. 1060 – død 25. januar 1139), også kalt for den skjeggete, den tapre, eller den store, var hertug av Brussel og Louvain og landgreve av Brabant, fra 1095 og til sin død, og hertug av Nedre Lorraine fra 1106 til 1129. Han var også markgreve av Antwerpen fra 1106 og til sin død.
Godefroid var sønn av Henrik II av Louvain og en grevinne ved navn Adela (opprinnelse ukjent). Han etterfulgte sin bror Henrik III i 1095. Han kom først i konflikt med Otbert, biskop av Liège, over grevskapet Brunengeruz som begge krevde. I 1099 tildelte keiser Henrik IV grevskapet til biskopen som overdro det til Albert III, greve av Namur. Godefroid meglet i en strid mellom Henrik III av Luxembourg og Arnold I, greve av Loon, over tilsettelsen av en abbed til Sint-Truiden.
Godefroid hadde keiserens gunst og forsvarte dennes interesser i Lorraine. I 1102 stoppet han Robert II av Flandern som invaderte Cambrai. Etter at keiseren døde i 1106 besluttet hans sønn og etterfølger, Henrik V, som hadde vært i opprør, å hevne seg på sin fars tilhengere. Hertug Henrik av Nedre Lorraine ble fengslet og hans hertugdømme konfiskert og gitt til Godefroid. Etter at Henrik rømte fra fangenskapet forsøkte han å ta hertugdømmet tilbake og erobret Aachen, men mislykket til slutt.
I 1114 ledet Godefroid et opprør i Tyskland da det var en konflikt mellom keiseren og pave Paschalis II. I 1118 ble keiseren og hertugen forsont, og i 1119 døde Boudewijn VII av Flandern, og Flandern ble krevd av flere fordringshavere, en var Vilhelm av Ypres som hadde giftet seg med niese av Godefroids andre hustru. Godefroid støttet Vilhelm, men kunne påtvinge sitt krav mot det til Karl den gode. En annen som døde det samme året var Otbert. To menn ble valgt for å erstatte ham, og igjen stilte Godefroid seg på den siden som til slutt tapte.
Ved å gifte sin datter Adeliza av Louvain til kong Henrik I av England, som også var svigerfar til keiseren, økte han sin egen prestisje i stor grad. Imidlertid døde keiser Henrik V i 1125 og Godefroid støttet Konrad III, hertug av Franken, mot Lothair III av Supplinburg. Lothair ble valgt, og Lothair trakk tilbake hertugdømmet Nedre Lorraine og bevilget det til Waleran, sønn av Henrik som keiser Henrik V hadde avsatt i 1106. Uansett, Godefroid beholdt markgreveskapet Antwerpen og tittelen greve, som i 1183 ble omgjort til hertug av Brabant.
Etter at Karl den gode ble myrdet i 1127 ble det atter strid om etterfølgeren i Flandern. William Clito gjorde seg gjeldende, men ble snart møtt med opprør. Godefroid blandet seg inn på vegne av Thierry av Alsace, som hevdet seg mot Clito. Godefroid fortsatte krigen mot Liège og Namur.
Godefroid tilbrakte sine siste år i klosteret i Affligem. Han døde gammel av år den 25. januar 1139 og ble gravlagt i det venstre sideskipet i klosterkirken.
Linz

Historie

Byen ble grunnlagt av romerne, som kalte den Lentia, men det var da allerede en keltisk bosetting her kalt Lentos. Byen ble først nevnt i 799. Byen var en lokal administrasjonsby i Det tysk-romerske rike, og en viktig handelsby som knyttet sammen flere handelsruter på begge sider av Donau og videre til Böhmen, Polen og Baltikum i nord, og Italia i sør. Byen var den siste der den habsburgske keiseren Fredrik III levde sine siste år, og var derfor en kort periode den viktigste byen i hele riket. Den mistet status til Wien og Praha etter at keiseren døde i 1493.
En viktig innbygger fra byen var Johannes Kepler, som levde her flere år mens han studerte matematikk. Den 15. mai 1618 oppdaget han planetenes bevegelseslov. Det lokale offentlige universitet er oppkalt etter Kepler, Johannes Kepler Universitet Linz. En annen kjenr innbygger var Anton Bruckner, som var her mellom 1855 og 1868 som lokal komponist og kirkeorganist i byen. Den lokale konserthallen, Brucknerhaus, og en lokal privat musikk- og kunstskole,  er oppkalt etter ham. 
Adolf Hitler ble født i grensebyen Braunau am Inn, men kom til Linz i barndommen, der han vokste opp. Hitlers foreldre ble gravlagt i Leonding, nær Linz. Hitler gikk på Realschule i Linz. Hitler hadde store arkitektoniske planer for Linz og ønsket at den skulle bli det store kultursenteret i Det tredje rike. For å bedre de økonomiske kår i der satte Hitler i gang en stor industrialisering i Linz like før og under den andre verdenskrig. Mange fabrikker ble demontert i  Tsjekkoslovakia, som Tyskland hadde fått herredøme over, og flyttet til Linz. En av disse var Hermann-Göring-Werke som eksisterer i dag som Voestalpine stålselskap. Linz ble et stort industrisenter med produksjon av kjemikalier og stål for krigsmaskineriet. 
Mauthausen-Gusen, nær Linz, ble den siste av de nazistiske konsentrasjonsleirene som ble befridd av de allierte. Mens leiren var i drift var det fangene her som hugget ut steinen som Hitler benyttet i de store byggeprosjektene sine rundt om i Riket. 
Etter krigen ble Donau, som renner gjennom Linz, grense mellom de russiske og amerikanske okkupasjonsstyrkene. Nibelungen-broen som går over Donau fra Hauptplatz var på denne tid Linz' utgave av Checkpoint Charlie. Nibelungen-Brücke med de to brohodene er det eneste byggverket Hitlers planer som ble oppført i Linz.
Kryss (noteskrift)

Kryss (♯) er innen musikknotasjon et fortegn som brukes for å markere at etterfølgende toner skal heves ett kromatisk halvtonetrinn. Dobbeltkryss () markerer at etterfølgende toner skal heves to kromatiske halvtonetrinn. Virkningen av slike fortegn rekker til første etterfølgende taktstrek eller innenfor en bindebue.
I Unicode har kryss verdien U+266F.
Tegnene er utviklet fra notetegnene ♭ og h i kirketoneartene, der tonen B forekom i to varianter; den lavere, myke ♭, og den høyere, harde b. For å skille de to tonene, ble tegnet for den harde (høyere) b tegnet likere vår h. Tegnet ♭ ble etterhvert i stedet brukt generelt for å vise at en tone skal senkes et halvt trinn. Tegnet h utviklet seg til tegnet ♯ og et oppløsningstegn som opphever virkningen av et tidligere ♯ eller ♭.
Arendal videregående skole

Historie

Skolens historie går tilbake til 1805, under navnet «Arendals offentlige skole for høiere allmennutdannelse». Den lå på Nedre Tyholmen omtrent hvor Statens hus idag ligger, før den ble flyttet til dagens bygning på Tyholmen som ble bygget spesielt for formålet. Årsaken til flyttingen var at forholdene i den gamle bygningen var kummerlige, og den manglet lærerværelse, spiserom og gymnastikksal. I 2004 ble skolen, som da het Tyholmen videregående skole og Barbu videregående skole, slått sammen. Skolen feiret sitt 200-årsjubileum i 2005. Den er fylkets nest eldste skole. Den har hatt mange navn, men er mest kjent under navnet Arendal Gymnas.

Bygninger

Skolens bygninger ligger på hver sin kant av byens sentrum.

Bygningen på Tyholmen

Tidligere Tyholmen videregående skole holder skolens administrasjon, og er en stor og vakker skolebygning som sto ferdig i 1881. Bygningen er tegnet av arkitekt Wilhelm von Hanno i en slags nyrenessansestil. Bygningen omtales i Arendal som borgen, og den minner på mange måter om en borg, på toppen av Tyholmen.
Sammen med Trefoldighetskirken (Arendal) er skolebygningen på Tyholmen to av de viktigste og mest iøynefallende kulturminner fra Arendals gullalder i seilskutetida på 1800-tallet.

Bygningen på Mølleheia

Tidligere Barbu videregående skole er et pent jugendbygg fra 1912. Den ble bygd som folkeskole/barneskole i 1911 under navnet Barbu skole. I 1980 ble elevene og lærerne flyttet til Moltemyr skole. Arendal Handelsskole ble så flyttet til bygget, etter at det ble påbygd og ombygd i 1985. Handelsskolen skiftet så senere navn til Barbu videregående skole.
București-traktaten (1913)

Bakgrunn

Den andre Balkankrigen ble startet av Bulgaria da landet var misfornøyd med fordelingen av de tidligere osmanske territoriene i Europa etter den første Balkankrigen.
Bulgaria tapte den kortvarige krigen, og traktaten medførte en del territoriale endringer, hvor Bulgaria tapte de territoriene de hadde fått i den første Balkankrigen.

Innhold

Traktaten handlet primært om å fordele landevinninger fra Det osmanske rike, som de nye Balkanstatene hadde delvis overlappende ambisjoner for, og dessuten om noen få andre reguleringer landene innbyrdes eller mot Albania.
Hellas: Avtalen var særlig gunstig for Hellas da østgrensen langs land ble trukket østover forbi Kavala, og at Epirus, det sørlige Makedonia, Kreta og de egeiske øyer ble en del av Hellas.
Alle grekernnes nasjonale ambisjoner ble ikke tilfredsstilt ved denne avtalen, men det var ikke langt unna. Landet hadde med dette rundt 90 % mer territorium enn da Balkankrigene brøt ut, og innenfor landets stadig videre grenser befolkningen steget fra 2,6 til 4,7 millioner innbyggere.
Serbia: Serberne hadde også stort utbytte; landet ble omtrent fordoblet med nye terrirorier i sør.
Bulgaria fikk også nye territorier, blant annet en kystlinje mot Egeerhavet, men mindre enn landet og dets russiske frender hadde ønsket, og avstod dessuten områder i nord til rumenerne.
Romania vant et betydelig område fra Bulgaria.
Makedonia ble utvidet mot øst og mot sør.
Albanias grenser ble regulert i alle retninger men landet forble i hovedsak som før.
Dette ble en midlertidig avtale, da første verdenskrig brøt ut den neste sommer.
University of Malawi

University of Malawi, forkortet UNIMA, er det eldste universitetet i Malawi. Det består per 2014 av fem fakulteter: Chancellor College (humanistiske fag, naturvitenskap og jus) , College of Medicine (medisin, farmasi),  Blantyre Polytechnic (ingeniørvitenskap, anvendt forskning), Kamuzu College of Nursing i (sykepleie) og College of Education (pedagogikk). Det har ca. 7,300 studenter (2014). 
Universitet ble vedtatt opprettet etter Malawis uavhengihet i 1964. Undervisningen begynte i 1965 på det som hadde vært Asian Secondary School i Blantyre. Fram til 1967 ble også den polytekniske skolen i Blantyre, jordbruksskolen Bunda College i Lilongwe og to andre skoler innlemmet i universitetet. I 1973 flyttet all undervisning med unntak av jordbruksskolen og det polytekniske fakultet til Zomba hvor Chancellor College ble dannet. Kamuzu College of Nursing in Lilongwe ble del av universitetet i 1979 og det medisinske fakultetet i Blantyre ble opprettet i 1991. 
Jordbruksskolen Bunda College ble på 2000-tallet skilt ut og dannet grunnlaget for Lilongwe University of Agriculture and Natural Resources  og et nytt fakultet for utdanning ble opprettet i Domasi.
Nasjonalt senter for samhandling og telemedisin

Nasjonalt senter for samhandling og telemedisin, NST var et senter ved Universitetssykehuset Nord-Norge. Senteret ble nedlagt 31. desember 2015.
NST var samarbeidssenter for Verdens helseorganisasjon (WHO). Denne funksjonen er overført til Nasjonalt senter for e-helseforskning.

NST og samhandling

NST bidro til god samhandling i helsetjenesten siden 1993. Telemedisinske løsninger, e-helse og teknologiske verktøy gir borgerne enklere og bedre tilgang på helsetjenester. Bedre samhandling gjør helsepersonells kompetanse og tjenester mer tilgjengelige, og samfunnets ressurser utnyttes dermed bedre. IKT, telemedisin, e-helse og velferdsteknologi er svært viktige virkemidler for å realisere samhandlingsreformen. NST hadde viktig kunnskap og erfaring innenfor dette området, og hadde et ansvar for å bidra til at reformen fikk best mulig effekt både for borgere og helsepersonell. Geografisk og organisasjonsmessig nærhet til Universitetssykehuset Nord-Norge (UNN) gjorde det enkelt for NST å prøve ut samhandlingsteknologi og nye løsninger, gjerne i stor skala.

Forskningsbasert virksomhet

NSTs virksomhet var forskningsbasert. NST benyttet anerkjente og aksepterte metoder for etablering av kunnskap og gjennomføring av utviklingsarbeid. Et tett og godt kontaktnett både nasjonalt og internasjonalt bidro til at kunnskap ble delt og distribuert, og at relevante og etterspurte problemstillinger dannet grunnlaget for forskning og utvikling. Gjennom fremtidsrettet forskning og rådgiving innenfor telemedisin og e-helse var NST en sentral partner i utviklingen og fornyingen av helse- og omsorgsektoren. NST bidro til å forbedre, forenkle og effektivisere samhandling i og mellom nivåene i helsesektoren. NST var partner og vertskap for Tromsø Telemedicine Laboratory, et «senter for forskningsdrevet innovasjon».

Brukerorientert forskning

NSTs forskning var brukerorientert. For å sikre at løsningene fungerer på best mulig måte, involveres ofte brukergrupper i utviklingsprosessen. Som en del av Universitetssykehuset Nord-Norge hadde NST tilgang til helsearbeidere og pasientgrupper innen de fleste fagområder. NST hadde fokus på klinisk relevant forskning og utvikling innenfor telemedisin og e-helse. Som nasjonalt kompetansesenter hadde NST samarbeid med nasjonale og internasjonale fag- og forskningsmiljøer.
Gjennom forskning og tjenesteutvikling bidro NST til kompetanseutvikling og kunnskapsdeling både mellom helsearbeidere, og mellom helsetjenesten og befolkningen.
Ny teknologi kan forenkle, men også endre kompetanseutvikling og kunnskapsdeling både på tvers av fag og nivåer i helsetjenesten, og mellom helsearbeidere og brukere. NST hadde kunnskap, metoder og modeller for nødvendige organisasjonsendringer ved innføring av e-helse og telemedisinske tjenester.
Does This Look Infected?

Mottakelse

Etter utgivelsen ble albumet noe blandet mottatt av kritikerne. Basert på 9 anmeldelser ved Metacritic fikk albumet en gjennomsnittlig poengsum på 75 (av 100).

Filmmusikk

Singelen «The Hell Song» ble brukt som filmmusikk til den amerikanske komedien American Pie 3; Bryllupet.
Gjøvik Symfoniorkester

Gjøvik Symfoniorkester er et symfoniorkester tilsluttet NASOL. Orkesteret er lokalisert i og samarbeider med Gjøvik kommune gjennom Gjøvik Kunst- og Kulturskole. Orkesterets faste prøve- og konsertsted er Gjøvikhallen på Gjøvik gård, men orkesteret opptrer også andre steder, blant annet i Gjøvik Kirke.

Historie

Orkesterets tidlige forløper ble stiftet på Gjøvik Gård i 1903 av fiolinist Inga Volckmar. Orkesteret har i tidligere epoker hatt navnene Gjøvik Orchester, Gjøvik Orkesterforening og Gjøvik Byorkester. Gjøvik Symfoniorkesters historie 1903 til 2003 er beskrevet i 100 års jubileumsboken Orkesterplass.

Besetning

I vårsesongen 2013 besto orkesteret av ca 40 faste musikere. På konserter har orkesteret full symfonisk besetning med ca 50 musikere (inkl forsterkning av innleide profesjonelle musikere):
Piccolo, fløyte 1-2, obo, klarinett, bassklarinett, fagott 1-2, horn 1-4, trompet 1-2, trombone 1-3, tuba (ved behov), slagverk (antall etter behov), piano (ved behov), harpe (ved behov), 1. fiolin (8), 2. fiolin (6), bratsj (6), cello (6), kontrabass (2). På konsert er hver solo- og førstestemme bemannet med profesjonelle musikere. Det legges særlig vekt på å legge til rette for musikkelever og studenter.

Konserter/solister

Gjøvik Symfoniorkester har på 2000-tallet arrangert konserter bl.a. i samarbeid med følgende gjesteartister/solister: Arve Tellefsen, Håvard Gimse, Einar Steen-Nøkleberg, Atle Sponberg, Henning Kraggerud, Ragnhild Hemsing, Eldbjørg Hemsing, Guro Kleven Hagen, Per Arne Glorvigen (Tango for 3), Tine Thing Helseth, Gunilla Süssmann, Ronnie Le Tekrø, Sølvguttene og Terje Tønnesen. Orkesteret har i denne perioden også spilt felleskonserter sammen med øvrige regionale symfoniorkestere som Lillehammer Symfoniorkester og Romerike Symfoniorkester. På enkelte konserter i løpet av året inviterer Gjøvik Symfoniorkester byens Junior- og Veslefrikk-orkestre slik at barn og ungdom kan få erfare samspill med et stort orkester, i tråd med sin formålsparagraf om generelt å fremme interesse for symfonisk musikk.
Deutsche Hochschule für Politik

Deutsche Hochschule für Politik (DHfP) (norsk: Den tyske høyskole for politikk) var en privat høyskole i Berlin, grunnlagt i oktober 1920 av Ernst Jäckh. Den etterfulgte Staatsbürgerschule, grunnlagt av Friedrich Naumann i  1918. I 1940  ble høyskolen innlemmet i det utenlandsvitenskapelig fakultet (Auslandswissenschaftliche Fakultät) i Friedrich-Wilhelms-Universität. Høyskolen ble gjenetablert i 1949, og i 1959 omdannet til Otto-Suhr-Institut i Freie Universität Berlin.
Den senere tyske president Theodor Heuss, arbeidet ved DHfP fra 1920 til 1924 som studieleder, og videre inntil 1933 som dosent.
Langsomt Mot Nord

Langsomt Mot Nord (LMN) er en synth-duo med Ola Snortheim som drivende kraft, etablert i 1985. Bandet har sluppet tre album: Langsomt mot Nord (1985), Westrveg (1988) og Hildring (1991). Bandet ble oppløst samme år.
Langsomt Mot Nords musikk er basert på norsk folkemusikk. Mange av stykkene er bygget over eldre innspillinger av gamle folkemusikkstykker fremført av Olas far; Olav Snortheim. Langsomt Mot Nord gir den gamle musikken nye vinklinger og uttrykk gjennom utstrakt bruk av elektroniske instrumenter som synthesizere og samplere. I tillegg bruker de akustiske instrumenter som hardingfeler, lurer, bukkehorn, fløyter, oboer og flygel, som også lar folkemusikken fremtre med nye uttrykk.
Ola Snortheim lagde det første albumet, Langsomt mot Nord sammen med gitaristen Jørn Christensen som var kjent fra band som De Press, Cirkus Modern. Dette ble nyutgitt på CD i 1989.
Det andre LMN-albumet lagde Ola sammen med synth-mannen og komponisten Morgan Lindstrøm som er bror til Rune Lindstrøm, trommeslager i deLillos.
Ola lagde det tredje LMN-albumet sammen med Espen Beranek Holm, kjent under artistnavnet «Beranek». Han er blant annet kjent som soloartist, komiker og som gitarist i flere anerkjente band.
Ola Snortheim er en av de mest sentrale trommeslagere innen norsk rock i 1980- og 1990-årene. Han har spilt i band som Blaupunkt, De Press og Cirkus Modern.
LMN har ikke hatt mange konserter. De opptrådte på NRK TV én gang, på programmet Top Pop i forbindelse med lanseringen av Westrveg. Programmet ble sendt fra Rockefeller i Oslo. I forbindelse med lanseringen av Hildring, spilte de på Rock On Top Of Europe i Hammerfest, og hadde noen få, mindre konserter i kjølvannet av dette.
H.O.T.S.

Handling

Filmen handler om rivaliseringen mellom to studenthjem for unge kvinner. Den veletablerte og snerpete gruppen kalt Pi sorority opptrer overlegent overfor andre studinene og derfor opprettes det en ny gruppe kalt H.O.T.S. Sorority. En rekke komiske episoder oppstår da den nye jentegruppa forsøker å fralure Pi alle de kjekke mannlige studentene.

Om filmen

HOTS omtales som en kvinnelig versjon av filmkomedien Deltagjengen, men uten de store høydepunktene. På filmsiden DVD-verdict beskrives den som en merkelig film som «verken er vellaget, velspilt eller morsom, men hele tiden underholdende».
Filmen gikk på kino i Norge i 1982 med undertittelen Ha ofte tilstrekkelig sex.
Rugby under Stillehavslekene 2011

Rugby under Stillehavslekene  2011. Rugby var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var tolvte gangen som rugby var med på programmet under stillehavslekene. Det var to turneringer i sjumannsrugby, en for menn og en for kvinner. Samoa vant herreturneringen og Fiji vant dameturneringen.